હૈદ્રાબાદ તા. ૮ : આંધ્રપ્રદેશને ખાસ રાજયનો દરજ્જો આપવા પર શરુ થયેલા BJP અને TDPના રાજકીય ઘમાસણમાં હવે રાજીનામાં આપવાની શરુઆત થઈ ગઈ છે. ટીડીપી પ્રમુખ અને આંધ્રપ્રદેશના મુખ્યમંત્રી ચંદ્રબાબુ નાયડુએ બુધવારના રોજ જાહેરાત કરી કે તેમની પાર્ટીના બે મંત્રી કેન્દ્રની નરેન્દ્ર મોદી સરકારમાંથી રાજીનામું આપશે. હવે ભાજપે પણ નાયડુ સરકારમાંથી બહાર નીકળવાનો નિર્ણય કર્યો છે. આંધ્રપ્રદેશમાં ભાજપ કવોટામાંથી બે મંત્રીઓએ પણ રાજીનામું આપી દીધું છે.